ΓΡΑΠΤΗ ΕΡΩΤΗΣΗ P-2278/02

υποβολή: Rosemarie Mller (PSE) προς την Επιτροπή

(18 Ιουλίου 2002)

Θέμα: Υποστήριξη αδελφοποίησης πόλεων — εδώ: κριτήρια αποδοχής

Η επαρχία Mainz-Bingen της εκλογικής μου περιφέρειας έλαβε στην αίτησή της για υποστήριξη αδελφοποίησης πόλεων στο πλαίσιο της πρόσκλησης γιαποβολή προτάσεων GD EAC αριθ. 63/01 (πρόγραμμα 02/1714), αρνητική απάντηση από την Επιτροπή με την αιτιολόγηση ότι το πρόγραμμα δεν είναι αποδεκτό διότι δεν πληροί τα σχετικά κριτήρια. Στην αιτιολόγηση αναφέρεται: στο πλαίσιο της πρόσκλησης γιαποβολή προτάσεων πρέπει οι προτάσεις σχετικά με τις συναντήσεις μεταξύ πολιτών (κατηγορία Α) ναποβάλλονται από την διοίκηση της κοινότητας ή τον πρόεδρο της επιτροπής αδελφοποίησης των πόλεων, της πόλεως που προσκαλεί. Οι προτάσεις από περιφερειακούς φορείς, π.χ. γερμανικές επαρχίες είναι αποδεκτές μόνο στο πλαίσιο της κατηγορίας Β (θεματικές διασκέψεις και εκπαιδευτικά σεμινάρια).

Στη Γερμανία οι ενώσεις κοινοτήτων είναι ισότιμες από συνταγματικής πλευράς με τις κοινότητες και αποτελούν ως εκ τούτου κοινοτικές διοικήσεις. Το άρθρο 49 του συντάγματος του ομόσπονδου κράτους Rheinland-Pfalz αναφέρει: (1) Οι κοινότητες είναι στην περιφέρειά τους, με δική τους ευθύνη, οι αποκλειστικοί φορείς της συνολικής τοπικής δημόσιας διοίκησης (2) Οι ενώσεις κοινοτήτων έχουν στο πλαίσιο της νομικής αρμοδιότητας την ίδια θέση.

Κριτήριο αποδοχής στην προκήρυξη ήταν κοινοτική διοίκηση. Ως εκ τούτου, έχουν κατά την άποψή μου, δικαίωμαποβολής αιτήσεως και οι επαρχίες σύμφωνα με το σημείο Α. Από τη σχετική οδηγία δεν προκύπτει άλλωστε, ότι τα δικαιώματα για τηνποβολή αιτήσεων σύμφωνα με τα σημεία Α και Β είναι αποκλειστικής φύσεως. Για ποιο λόγο δεν αναγνωρίζονται οι επαρχίες στο πλαίσιο αυτής της προκήρυξης ως διοικήσεις κοινοτήτων, αλλά τίθενται σε μειονεκτική θέση έναντι των πόλεων και των κοινοτήτων·

Απάντηση της κ. Reding εξ ονόματος της Επιτροπής

(3 Σεπτεμβρίου 2002)

Η πρόσκλησηποβολής προτάσεων έχει τίτλο Υποστήριξη των ενεργειών σχετικά με αδελφοποιήσεις πόλεων και αποσκοπεί στην προώθηση εκδηλώσεων και ενεργειών που συμβάλλουν στην προσέγγιση των λαών και την ενίσχυση της ευρωπαϊκής συνείδησης.

I. Η πρόσκλησηποβολής προτάσεων χωρίζεται σε δύο μέρη, τα οποία διαφέρουν σαφώς μεταξύ τους, τόσο όσον αφορά το είδος των σχεδίων όσο και την ομάδα στόχο:

Το ΜΕΡΟΣ Α αφορά συναντήσεις πολιτών από αδελφοποιημένες πόλεις και κοινότητες.

Σύμφωνα με τα κριτήρια επιλεξιμότητας, αίτηση για παρόμοιες ενέργειες μπορούν ναποβάλουν:

- η δημοτική ή κοινοτική διοικητική αρχή ή

- ο πρόεδρος της επιτροπής αδελφοποίησης

της φιλοξενούσας πόλης.

Επίσης, στην αίτηση πρέπει να επισυνάπτεται αποδεικτικό της αδελφοποίησης.

Πρόκειται λοιπόν για συναντήσεις μεταξύ πολιτών από πόλεις και κοινότητες. Επομένως, επίσημα έχει καθοριστεί ότι αρμόδια αρχή της πόλης ή της κοινότητας είναι η τοπική διοικητική αρχή ή ο πρόεδρος της επιτροπής αδελφοποίησης.

Το ΜΕΡΟΣ Β αφορά διαλέξεις με ευρωπαϊκή θεματολογία σε συνάρτηση με αδελφοποιήσεις πόλεων καθώς και σεμινάρια για την κατάρτιση και την ενημέρωση ατόμων που είναι αρμόδια για τις αδελφοποιήσεις πόλεων.

Ομάδα στόχος αυτών των ενεργειών, σε αντίθεση με τις ενέργειες του Μέρους Α, είναι:

- οργανισμοί τοπικής αυτοδιοίκησης ή

- ομοσπονδίες και ενώσεις των τοπικών αρχών.

II. Η περιφέρεια Mainz-Bingenπέβαλε αίτηση στο πλαίσιο του Μέρους Α της πρόσκλησηςποβολής προτάσεων, όμως δεν εμπίπτει στην εκεί αναφερόμενη ομάδα στόχο.

Εκτός αυτού, πρόκειται για μια συνάντηση με μια ιταλική επαρχία (Βερόνα), όπως προκύπτει και από το πιστοποιητικό αδελφοποίησης. Οι ιταλικές επαρχίες επίσης δεν συγκαταλέγονται στην ομάδα στόχο του Μέρους Α.

Τρίτη συμμετέχουσα ήταν η πολωνική περιφέρεια Neie με τρεις μόνο συμμετέχοντες: πολύ λίγοι, αφού σύμφωνα με τα κριτήρια επιλεξιμότητας για το Μέρος Α πρέπει να συμμετέχουν τουλάχιστον 10 άτομα ανά προσκεκλημένη τοπική διοικητική αρχή.

Η ταυτότητα λοιπόν των τριών εταίρων επιβεβαιώνει ότι πρόκειται για μια συνάντηση πουπερβαίνει το τοπικό επίπεδο.

Το γεγονός αυτό επιβεβαιώνεται και από τον αιτούντα, στο έντυπο αίτησης, κατά την περιγραφή του στόχου της συνάντησης: Θεμελίωση τριμερούς αδελφοποίησης μεταξύ των τριών τοπικών αρχών.

Για τους λόγους αυτούς απορρίφθηκε η αίτηση της περιφέρειας Mainz-Bingen. Εκτός αυτού, η ενέργεια, βάσει του προγράμματος, δεν μπορούσε να θεωρηθεί διάλεξη και, κατ' επέκταση, να συμπεριληφθεί στο Μέρος Β.